An paggamit nin mga tadang gasolina mahalagang marhay sa rebolusyon na industriyal asin sa nakaaging pirang siglo nakatabang na ikatao an dakulang mga pag - oswag sa klase nin pamumuhay sa bilog na planeta. Minsan siring, an pagsolo nin mga tadang gasolina igwa nin dakol na negatibong panluwas na nakadadanyar na epekto sa palibot kun saen an mga epekto minalampas sa mga tawo na naggagamit nin gasolina. An aktuwal na mga epekto nakadepende sa gasolina na pinag - oolayan. An gabos na gasolina nagpapaluwas nin CO2 kun sinda nasosolo, sa siring nag - oorog an pagbago nin klima.  An pagsolo nin baga, asin an mas hababang lana asin an mga pananabang kaiyan, nakakokontribwir sa parsikulasyon nin atmospera, aso asin oran na may asido.